cyanic-selkie/wikianc huggingface dataset:
อเล็กซ์ เฟอร์กูสัน
เซอร์ อเล็กซานเดอร์ “อเล็กซ์” แชปแมน เฟอร์กูสัน (Sir Alexander “Alex” Chapman Ferguson; เกิดเมื่อวันที่ 31 ธันวาคม ค.ศ. 1941) เป็นอดีตผู้จัดการทีมและผู้เล่นฟุตบอลชาวสกอต เป็นที่รู้จักจากการบริหารแมนเชสเตอร์ยูไนเต็ดใน ค.ศ. 1986 ถึง 2013 เขาได้รับการยกย่องอย่างกว้างขวางว่าเป็นผู้จัดการทีมฟุตบอลที่ยิ่งใหญ่ที่สุดตลอดกาล   และได้รับถ้วยรางวัลมากกว่าผู้จัดการคนอื่น ๆ ในประวัติศาสตร์ฟุตบอล
เฟอร์กูสันเคยเล่นเป็นกองหน้าให้กับสโมสรฟุตบอลหลายทีม เช่น ดันเฟิร์มลีนแอธเลติกและเรนเจอร์ส ตอนที่เล่นให้กับดันเฟิร์มลีน เขาเป็นผู้ทำประตูสูงสุดในลีกสกอตฤดูกาล 1965–66 เขาเคยทำหน้าที่โค้ชก่อนที่จะหยุดเล่น หลังจากนั้นจึงทำหน้าที่เป็นผู้จัดการทีมอีสต์สตริลิงชีร์และเซนต์มิร์เริน เฟอร์กูสันประสบความสำเร็จจากเป็นผู้จัดการทีมแอเบอร์ดีน โดยทำให้ทีมชนะสกอตติชลีกแชมเปียนชิปสามสมัย สกอตติชคัพสี่สมัย และยูฟ่าคัพวินเนอร์สคัพใน ค.ศ. 1983 เขาเคยบริหารทีมชาติสกอตแลนด์หลังจ็อก สไตน์เสียชีวิต โดยนำทีมเข้าสู่ฟุตบอลโลก 1986
เฟอร์กูสันเข้ารับตำแหน่งผู้จัดการทีมแมนเชสเตอร์ยูไนเต็ดในเดือนพฤศจิกายน ค.ศ. 1986 ในช่วงที่เขาบริหารทั้งหมด 26 ปี ได้รับถ้วยรางวัล 38 อัน ซึ่งรวมถึงพรีเมียร์ลีก 13 สมัย เอฟเอคัพ 5 สมัย และยูฟ่าแชมเปียนส์ลีก 2 สมัย เขาได้รับยศอัศวินในงานพระราชทานยศเนื่องในวันเฉลิมพระชนมพรรษาสมเด็จพระราชินีนาถประจำปี 1999 (1999 Queen's Birthday Honours) เฟอร์กูสันเป็นผู้จัดการทีมแมนเชสเตอร์ยูไนเต็ดที่ดำรงตำแหน่งนานที่สุด ซึ่งทำลายสถิติของเซอร์ แมตต์ บัสบี ในวันที่ 19 ธันวาคม ค.ศ. 2010 เขาประกาศยุติการทำหน้าที่ผู้จัดการทีมหลังจบฤดูกาล 2012-13
ชีวิตช่วงต้น
อเล็กซานเดอร์ แชปแมน เฟอร์กูสัน ถือกำเนิดในบ้านของคุณย่า/ยายที่ถนนชีลด์ฮอลล์ในอำเภอโกแวน กลาสโกว์ในวันที่ 31 ธันวาคม ค.ศ. 1941 เป็นบุตรของเอลิซาเบธ (สกุลเดิม ฮาร์ดี) กับอเล็กซานเดอร์ บีตัน เฟอร์กูสัน พ่อของเขาเป็นผู้ช่วยพิมพ์ในอุตสาหกรรมต่อเรือ เขาเติบโตในตึกแถวที่ 667 ถนนโกแวน ซึ่งปัจจุบันถูกรื้อทำลายแล้ว โดยอาศัยร่วมกับพ่อแม่และมาร์ติน น้องชายของเขาที่กลายเป็นนักฟุตบอลด้วย เขาเข้าศึกษาที่โรงเรียนประถมถนนบรูมโลนและภายหลังเข้าเรียนต่อที่โรงเรียนมัธยมศึกษาโกแวน เขาเริ่มอาชีพฟุตบอลในทีม Harmony Row Boys Club ที่โกแวน ก่อนไปต่อที่ดรัมแชเปิล มือสมัครเล่น สโมสรเยาวชนที่มีชื่อเสียงอย่างมากจากการผลิตนักฟุตบอลอาวุโส เขายังเป็นลูกมือฝึกหัดในด้านอาชีพช่างทำเครื่องมือในโรงงานที่ฮิลลิงตัน แล้วได้รับแต่งตั้งเป็นเจ้าหน้าที่บริการร้านสหภาพ
ราชรัฐออเรนจ์
ราชรัฐออเรนจ์ หรือ ราชรัฐโอรองช์ (Principauté d'Orange, Principality of Orange) เป็นราชรัฐในบริเวณที่ปัจจุบันคือประเทศฝรั่งเศสในบริเวณยุโรปตะวันตกในยุโรป ราชรัฐออเรนจ์ที่ก่อตั้งขึ้นในปี ค.ศ. 1163 และมาสิ้นสุดลงในปี ค.ศ. 1713
ราชรัฐออเรนจ์ก่อตั้งขึ้นเมื่อสมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์พระราชทานอิสรภาพเต็มตัวให้แก่อดีต "อาณาจักรเคานท์แห่งออเรนจ์" ภายในจักรวรรดิโรมันอันศักดิ์สิทธิ์ ราชรัฐออเรนจ์เป็นดินแดนที่เป็นสมบัติของราชวงศ์ออเรนจ์-นาซอที่กระจัดกระจายอยู่ทั่วไป มาตั้งแต่สมัยวิลเลียมเดอะไซเลนท์ (ค.ศ. 1533-ค.ศ. 1584) ได้รับบรรดาศักดิ์เป็นเจ้าชายแห่งออเรนจ์ในปีค.ศ. 1544 จนกระทั่งมาตกไปเป็นของประเทศฝรั่งเศสหลังจากการลงนามในสนธิสัญญาอูเทร็คท์ในปี ค.ศ. 1713
โรงเรียนศรีสงครามวิทยา
ประวัติ
โรงเรียนศรีสงครามวิทยา ได้จัดตั้งขึ้นเมื่อวันที่ 1 เมษายน 2514 ณ บริเวณป่าสงวนแห่งชาติ ชื่อว่า "ป่าซำแม่นาง" มีเนื้อที่ทั้งหมด 105 ไร่  3 งาน  72 ตารางวา ขึ้นทะเบียนเป็นที่ราชพัสดุมอบให้ กรมวิสามัญศึกษา (เดิมคือหน่วยงานในสังกัดกระทรวงศึกษาธิการ ต่อมาได้เปลี่ยนชื่อเป็นกรมสามัญศึกษา และปัจจุบันเป็นสำนักงานคณะกรรมการการศึกษาขั้นพื้นฐาน) เป็นผู้ใช้สอย ส่วนงานราชการจังหวัดเลย ร่วมกับทางอำเภอวังสะพุง ได้รับมอบหมายดำเนินการก่อตั้งโรงเรียน และชุมชนได้มีส่วนร่วมในการตั้งชื่อว่า โรงเรียนศรีสงครามวิทยา ตามชื่อหลวงศรีสงคราม ผู้ว่าราชการจังหวัดเลยท่านแรก โดยมีนายสุเมธ กัปโก ครูโท โรงเรียนสโมสรวิทยาลัย จังหวัดเลย เป็นครูใหญ่คนแรก เริ่มเปิดสอนในปีการศึกษา 2514 ประเภทสหศึกษา ในระดับชั้นมัธยมศึกษาตอนต้น จำนวน 2 ห้องเรียน มีนักเรียน 90 คน และเปิดสอนระดับชั้นมัธยมศึกษาตอนปลาย ในปีการศึกษา 2519 ในระยะแรกใช้อาคารเรียนของโรงเรียนชุมชนวังสะพุงทำการสอน และย้ายมาเรียน ณ สถานที่ปัจจุบัน เมื่อวันที่ 16 มีนาคม 2515 นับจากวันที่ 14 เมษายน พ.ศ. 2514 ที่เป็นวันประกาศจัดตั้งโรงเรียนศรีสงครามวิทยาลัยเป็นต้นมา จนถึงปัจจุบันรวมเวลากว่า ปี แล้ว จากภูเขารกร้างทางทิศตะวันออกของอำเภอวังสะพุง  มีแหล่งน้ำซับที่ไม่เคยเหือดแห้งนามว่า ซำแม่นาง แห่งนี้ ก็พัฒนาขึ้นมาโดยลำดับ     จวบจนปัจจุบันได้กลายเป็นอุทธยานการศึกษาที่สำคัญยิ่งของจังหวัดเลย  ผลิตลูกศิษย์เข้าสู่สังคมอย่างมีคุณภาพรุ่นแล้วรุ่นเล่า
ผู้อำนวยการสุเมธ กัปโก ได้นำพาคณะครูหนุ่มสาวรุ่นใหม่ไฟแรงในขณะนั้น ที่ทยอยเข้ามาบรรจุที่โรงเรียนแห่งนี้  พร้อมลูกศิษย์และทุกสรรพกำลังที่มีในโรงเรียนและชุมชนในอำเภอวังสะพุง พัฒนาสถานศึกษาแห่งนี้ให้เจริญรุดหน้า พร้อมให้การศึกษาแก่เยาวชนอย่างต่อเนื่อง รวดเร็ว จากอาคารเรียนเพียงครึ่งหลังในปีแรก ได้เร่งรัดจนมีอาคารเรียนแบบถาวรถึง 4 หลัง มีอาคารชั่วคราว 6 หลัง อาคารปฏิบัติการ  2 หลัง หอประชุมใหญ่ หนึ่งหลัง และมีจำนวนนักเรียนมากถึง 2,000 คน ในระยะเวลาเพียง 10 ปี หลังการก่อตั้ง นับว่าเป็นโรงเรียนที่มีการพัฒนาอย่างรวดเร็วทั้งด้านอาคารสถานที่และคุณภาพการศึกษา เป็นการวางรากฐานที่ดีเยี่ยมเพื่อต่อยอดการพัฒนาสถานศึกษาแห่งนี้สืบไป
ตลอดระยะเวลาที่ผ่านมา โรงเรียนศรีสงครามวิทยามีผลงานที่โดดเด่นทางด้านศิลปะจากการทุ่มเทของครูสังคม ทองมีและครูศิลปะในทีมงานทำให้ให้นักเรียนได้รับรางวัลจากการประกวดและแสดงผลงานในระดับชาติและระดับนานาชาติมากกว่าแปดพันรางวัล ส่งผลให้ได้รับการอนุมัติงบประมาณก่อสร้างศูนย์ศิลปะเด็กแบบครบวงจรในระดับโรงเรียนมัธยมศึกษาเป็นแห่งแรกของประเทศไทย ใช้ชื่อว่า ศูนย์ศิลป์สิรินธร เปิดอย่างเป็นทางการเมื่อวันที่ 5 มกราคม พ.ศ. 2548 โดยสมเด็จพระเทพรัตนราชสุดา สยามบรมราชกุมารี เสด็จเป็นองค์ประธาน นับว่าเป็นเกียรติประวัติอันสูงยิ่งของโรงเรียน  จากนั้นภูมิทัศน์ของโรงเรียนเปลี่ยนไป เมื่อมีศูนย์ศิลป์สิรินธรอันสวยงาม แทรกอยู่ในธรรมชาติของเงาไม้อันร่มรื่น  ทำให้ชื่อเสียงของโรงเรียนศรีสงครามวิทยาลัย เป็นที่รู้จักในวงกว้าง และเป็นหนึ่งในโปรแกรมการท่องเที่ยวของจังหวัดเลยเรื่อยมา
การเปลี่ยนแปลงที่สำคัญยิ่งของโรงเรียนศรีสงครามวิทยาอีกประการหนึ่ง นั่นคือการได้รับการคัดเลือกจากชุมชนให้เข้าสู่โครงการหนึ่งอำเภอหนึ่งโรงเรียนในฝัน ที่เป็นโครงการเด่นทางการปฏิรูปการศึกษาของรัฐบาลในสมัยนั้น  จาการทุ่มเททุกสรรพกำลังที่มีของโรงเรียนศรีสงครามวิทยา  ส่งผลให้โรงเรียนได้รับการประเมิน ผ่านเกณฑ์ดีเยี่ยมแบบไม่มีเงื่อนไขเข้าเป็น “โรงเรียนต้นแบบโรงเรียนในฝัน” ได้รับการตรวจเยี่ยม รับรอง  จาก นายปิยะบุตร  ชลวิจารณ์  ผู้ช่วยรัฐมนตรีประจำกระทรวงศึกษาธิการ  เมื่อวันที่  9  ธันวาคม  พ.ศ. 2548   และนี่คือจุดเริ่มต้นของการจัดการศึกษายุคใหม่  ที่จะส่งผลดีมายังนักเรียนทุกคน
การพัฒนาทางด้านการศึกษาใดๆก็ตามของโรงเรียนศรีสงครามวิทยาทั้งที่ผ่านมาและในอนาคต คงไม่สามารถดำเนินการได้โดยลำพัง จำเป็นอย่างยิ่งที่จะต้องพึ่งพาและได้รับความร่วมมือสนับสนุนจากทุกภาคส่วนจึงจะทำให้สำเร็จลงได้ อาทิ สมาคมผู้ปกครองและครูโรงเรียนศรีสงครามวิทยา สมาคมศิษย์เก่าโรงเรียนศรีสงครามวิทยา บริษัทเอพีฮอนด้าและห้างหุ้นส่วนพัฒนชัยยนต์ – ปืน วิทูรย์กรุ๊บ จำกัด องค์การบริหารส่วนท้องถิ่นเทศบาลและตำบล องค์การบริหารส่วนจังหวัดเลย บริษัทสยามมิชชิลิน มาเก็ตติ้ง แอนด์เซลล์ มูลนิธิพลเอกอาทิตย์ กำลังเอก มูลนิธิสุรัตน์ เจียมจิตเพื่อสวัสดิการครูและนักเรียน  มูลนิธิโคว้น่ำเซ้งเพื่อสวัสดิการครูและนักเรียน  มูลนิธิโรงเรียนศรีสงครามวิทยาลัยเพื่อสวัสดิการครู และนักเรียน รวมทั้งชุมชนอำเภอวังสะพุงทั้งหมด
นับตั้งแต่ปีการศึกษา 2553 เป็นต้นไป โรงเรียนศรีสงครามวิทยาแห่งนี้ ได้ยกระดับคุณภาพการศึกษานั่นคือการเข้าสู่โรงเรียนมาตรฐานสากล (World-Class Standard School) ที่มีเป้าหมายอยู่ที่นักเรียนจะต้อง เป็นเลิศวิชาการ สื่อสารสองภาษา ล้ำหน้าทางความคิด ผลิตงานอย่างสร้างสรรค์ และร่วมกันรับผิดชอบต่อสังคมโลก เป็นที่ตั้งดังปรัชญาการศึกษาของโรงเรียนที่ว่า "ทัณโต เสฐโฐ มนุสเสสุ" (ในหมู่มนุษย์ ผู้ฝึกดีแล้วประเสริฐสุด)
ปีการศึกษา 2561 สำนักงานเขตพื้นที่การศึกษามัธยมศึกษา เขต 19 ได้แต่งตั้งให้ นายกมล เสนานุช ผู้อำนวยการโรงเรียนสันติวิทยาสรรพ์ มาดำรงตำแหน่งผู้อำนวยการแทน ดร.จิระศักดิ์ ชัยชนะทรัพย์ ซึ่งย้ายไปดำรงตำแหน่งผู้อำนวยการที่โรงเรียนศรีบุญเรืองวิทยาคาร อำเภอศรีบุญเรือง จังหวัดหนองบัวลำภู ในปีเดียวกันนั้นเอง โรงเรียนศรีสงครามวิทยาได้รับการคัดเลือกและประเมิณให้เป็น ศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา ประจำอำเภอวังสะพุงพร้อมกับโรงเรียนนาวังศึกษาวิชด้วย
ณ ปัจจุบัน โรงเรียนศรีสงครามวิทยา มีอาคารเรียน 5 อาคาร อาคารปฏิบัติการ 3 หลัง อาคารชั่วคราว 3 หลัง อาคารโสตทัศนศึกษา 1 หลัง หอประชุมใหญ่ชั้นเดียว 1  หลัง  และหอประชุมใหญ่  2 ชั้น 1 หลัง มีนักเรียน 3,046 คน เป็นโรงเรียนมัธยมศึกษาอันดับที่ 3 ของจังหวัดเลย รองจากโรงเรียนจุฬาภรณราชวิทยาลัย เลย และโรงเรียนเลยพิทยาคม
ข้อมูลทั่วไป
ปีการศึกษา 2561 โรงเรียนศรีสงครามวิทยา อำเภอวังสะพุง จังหวัดเลย สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ กำหนดแผนการจัดชั้นเรียน  ระดับชั้นมัธยมศึกษาตอนต้น และระดับชั้นมัธยมศึกษาตอนปลาย 14:14:12/12:12:12  รวม 76 ห้องเรียน  มีครูและบุคลากรทางการศึกษารวม 147 คน นักเรียน  3,046  คน มีอาคารเรียนถาวร 6 หลัง สถานภาพสำคัญที่หน่วยงานต้นสังกัด คือ กระทรวงศึกษาธิการและสำนักงานคณะกรรมการการศึกษาขั้นพื้นฐาน (สพฐ.)  กำหนดภารกิจ ให้ดำเนินการอย่างมีมาตรฐานคุณภาพ
ปัจจุบัน โรงเรียนศรีสงครามวิทยาเป็นโรงเรียนมาตรฐานสากล (World Class Standard School)
แผนการเรียน
โรงเรียนศรีสงครามวิทยาเปิดสอนในแผนการเรียนดังต่อไปนี้
กีฬาสี อินทนิลเกมส์
โรงเรียนศรีสงครามวิทยา จะมีการจัดการแข่งขันกีฬาภายในหรือกีฬาสีในช่วงต้นเดือนพฤษจิกายนของทุกปี ปีละ 2 วัน โดยแบ่งคณะสีทั้งหมด 6 คณะสีคือ
โดยมีเป้าหมายคือ ให้นักเรียนเป็นผู้ที่มีสุขภาพร่างการแข็งแรงตามที่กระทรวงศึกษาธิการกำหนดให้มีการจัดกิจกรรมกีฬาภายใน ซึ่งในปีปัจจุบันได้จัดเป็นครั้งที่
เกียรติประวัติ
1. สมเด็จพระเทพรัตนราชสุดาสยามบรมราชกุมารี เสด็จพระราชดำเนิน เป็นองค์ประธานพิธีเปิดศูนย์ศิลป์สิรินธร
2. เป็นโรงเรียนส่งเสริมสุขภาพ ปี 2547 ระดับทอง
3. โรงเรียนในฝันของอำเภอวังสะพุง ตามโครงการ หนึ่งอำเภอ หนึ่งโรงเรียนในฝัน ของ กระทรวงศึกษาธิการ
4. ได้รับรางวัลพระราชทานโรงเรียนขนาดกลาง
5. ได้รับรางวัลพระราชทานโรงเรียนขนาดใหญ่
6. ศูนย์พัฒนาการเรียนรู้ภาษาอังกฤษ (Eric) จังหวัดเลย
7. เป็นศูนย์แนะแนวประจำจังหวัดเลย แห่งที่ 2
8. เป็นโรงเรียนพุทธศาสนาวันอาทิตย์ ปี 2517 - ปัจจุบัน
10. ทูลกระหม่อมหญิงอุบลรัตนราชกัญญา สิริวัฒนาพรรณวดี ทรงเปิดชมรมทูบรนัมเบอร์วันและศูนย์เพื่อนใจทูบีนัมเบอร์วัน ปี 2562
ศูนย์ศิลป์สิรินธร
ศูนย์ศิลป์สิรินธร (Princess Maha Chakri Sirindhorn Art Centre) เกิดขึ้นด้วยความคิดริเริ่มของ ครูสอนศิลปะ ครูสังคม ทองมี คุณครูศิลปะแห่งโรงเรียนศรีสงครามวิทยา ที่รู้จักกันโดยทั่วไปว่าเป็นแหล่งผลิตผลงานทางศิลปะของนักเรียนที่มีคุณภาพ และสร้างชื่อเสียงทั้งในระดับประเทศและระดับโลก กว่าที่ศูนย์ศิลป์ฯแห่งนี้จะก่อกำเนิดอย่างเป็นรูปธรรมเช่นนี้ได้นั้น ครูสังคม ต้องใช้เวลาต่อสู้ถึง 20 ปี เริ่มด้วยการเผยแพร่ความรู้ ความเข้าใจ ในเรื่องศิลปะในหลายๆ ด้าน โดยเฉพาะ เรื่องของการส่งผลงานของเด็กๆ เข้าร่วมการประกวดต่างๆ จนได้รับรางวัลมากมายรวมทั้งการต่อสู้ในหลักการ เพื่อให้รัฐบาลผ่านงบประมาณในการก่อสร้าง ซึ่งก็ใช้เวลาอีก 3 ปีเต็ม "ศูนย์ศิลป์สิรินธร" เป็นชื่อที่ได้รับพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เริ่มก่อสร้างขึ้นในราวปี พ.ศ. 2536 ด้วยเงินงบประมาณ 11 ล้านบาท ด้วยความมุ่งหวังที่จะเปิดโลกทัศน์ให้กับเด็ก ๆ และผู้รักศิลปะในพื้นที่แถบภาคอีสานได้ใช้เป็นแหล่งศึกษาหาความรู้ เพื่อเสริมความรู้ที่นอกเหนือไปจากการเรียนการสอนในตำรา ศูนย์ศิลป์สิรินธรแห่งนี้จัดสร้างบนเนื้อที่ทั้งหมด6ไร่ ในบริเวณโรงเรียนศรีสงครามวิทยา อำเภอวังสะพุง จังหวัดเลย อาณาบริเวณโดยรอบแวดล้อมไปด้วยธรรมชาติของสวนป่าตัวสถาปัตยกรรมได้รับการออกแบบให้สอดคล้องกับธรรมชาติมากที่สุด โดยฝีมือการออกแบบของบริษัทแปลน อาร์คิเต็ค จำกัด
อาคารทั้งสี่หลังของศูนย์ศิลป์ฯออกแบบเป็นรูปทรงเรียบง่าย ทว่าแฝงไว้ด้วยพลังแห่งการสร้างสรรค์อย่างเต็มเปี่ยมมองดูคล้ายกับงานประติมากรรมที่ช่วยประดับประดาให้สวนป่าโดยรอบมีความงดงาม อาคารแต่ละหลังมีรูปลักษณ์ที่โดดเด่นแตกต่างกันไปตามลักษณะของการใช้สอย ทุกอาคารมีส่วนเชื่อมโยงถึงกันด้วยทางเดินที่เปรียบเสมือนแกนเชื่อมระหว่างอาคาร ถ้าหากมีการสร้างอาคารหลังใหม่เพื่อกิจกรรมอื่นๆ ก็สามารถสร้างต่อกันไปตลอดในแนวเดียวกัน
อาคารหลังที่หนึ่งเป็นพิพิธภัณฑ์ศูนย์ศิลปะเด็กและเยาวชนซึ่งภายในเป็นการรวบรวมผลงานของศิลปินเด็กนับตั้งแต่ยุคที่ครูสังคมได้ไปบุกเบิกเป็นครั้งแรกเมื่อปี พ.ศ. 2521 ชิ้นงานที่จัดแสดงนั้นคัดเลือกจากเด็กๆนับพันคนที่เคยสร้างชื่อเสียงไว้ จัดเป็นนิทรรศการถาวรเพื่อเป็นเครื่องหมายเตือนใจคนไทยและคนท้องถิ่นถึงความสามารถของเด็กไทย เพื่อบอกกล่าวความเป็นมาของการเรียนการสอนศิลปะของสถานศึกษาแห่งนี้ อาคารหลังที่สอง จัดเป็นห้องแสดงนิทรรศการหมุนเวียน ซึ่งจะช่วยเปิดโลกทัศน์ให้เด็กๆ และผู้สนใจ โดยการจัดแสดงก็จะมีการผลัดเปลี่ยนหมุนเวียนกันตลอดทั้งปี ในอาคารหลังที่สามเป็นห้องประชุมสัมมนา อภิปราย บรรยายและการให้ความรู้เรื่องศิลปะเด็กและจัดอบรมครูศิลปะโดยเครื่องมือโสตทัศนูปกรณ์ต่างๆ ภายในอาคารและการตกแต่งก็ได้ความร่วมมือมูลนิธิ ดร.เทียม โชควัฒนา เป็นผู้สนับสนุน ดังนั้น อาคารแห่งนี้จึงมีชื่อตามผู้สนับสนุน ส่วนอาคารสุดท้ายอาคารหลังที่สี่ได้จัดเป็นประชุมเชิงปฏิบัติการเพื่องานศิลปะ หรือใช้ทำกิจกรรมการอบรมหรือการประชุมที่มีภาคปฏิบัติ
ตำบลชูรอบ (จังหวัดโลเรสถาน)
ชูรอบ เป็นตำบลในอำเภอเวย์ซียอน เทศมณฑลเชเกนี จังหวัดโลเรสถาน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 ตำบลนี้มีประชากร 5,081 คนใน 1,160 ครัวเรือน
เฮอร์เบิร์ต คิลปิน
เฮอร์เบิร์ต คิลปิน (อังกฤษ:Herbert Kilpin; 24 มกราคม ค.ศ. 1870-22 ตุลาคม ค.ศ. 1916) เป็นนักฟุตบอลและผู้จัดการทีมชาวอังกฤษ รู้จักกันเป็นอย่างดีในฐานะบิดาผู้ก่อตั้งเอซี มิลาน หลังจากเป็นนักฟุตบอลสมัครเล่นในเมืองนอตทิงแฮม บ้านเกิดของเขา ในช่วงต้นทศวรรษที่ 1890 เขาย้ายไปอิตาลีเพื่อทำงานในอุตสาหกรรมสิ่งทอ และเขาก็กลายเป็นหนึ่งในผู้บุกเบิกฟุตบอลในประเทศนี้ ครั้งแรกในฐานะผู้เล่นของอินเตอร์นาซิโอนาเล โตริโน และต่อมาในฐานะ ผู้เล่น ผู้จัดการ และสมาชิกผู้ก่อตั้งของเอซี มิลาน
แหล่งข้อมูลอื่น
1870 1916
มัลโคล์ม เดวิด เคลลีย์
มัลโคล์ม เดวิด เคลลีย์ (Malcolm David Kelley) เกิดเมื่อวันที่ 12 พฤษภาคม ค.ศ. 1992 เป็นนักแสดงวัยรุ่นชาวอเมริกัน เริ่มผลงานแสดงภาพยนตร์ในปี 2004 เรื่อง You Got Served เขาปรากฏในซีรีส์ทางโทรทัศน์เรื่อง Lost กับบทวอลต์ เขามีบทบาทสำคัญในฤดูกาลแรก (2004-2005) และยังปรากฏตัวส่วนใหญ่ในฤดูกาลที่ 2 (2005-2006) จากนั้นกลับมาปรากฏตัวอีกครั้งในตอนสุดท้ายของฤดูกาลที่ 3 ชื่อตอน "Through the Looking Glass" และปรากฏตัว 2 ครั้งในฤดูกาลที่ 4 ในตอนที่ชื่อ "Meet Kevin Johnson" และ "There's No Place Like Home" และกับตอนในฤดูกาลที่ 5 ที่ชื่อตอน "The Life and Death of Jeremy Bentham"
เขายังแสดงในซีรีส์ Judging Amy, Law & Order: Special Victims Unit และ My Name Is Earl
Trichispa
Trichispa เป็นสกุลของอันดับด้วงที่อยู่ในวงศ์ Chrysomelidae มีเพียงสปีชีส์เดียวคือ Trichispa sericea.
สปีชีส์นี้พบในอัฟริกาใต้
กลุ่มสังคมนิยมและนิยมสาธารณรัฐ
ในปัจจุบันมีสมาชิกในวุฒิสภาจำนวน 130 ที่นั่ง โดยมีประธานกลุ่มคือ ฟร็องซัว แรบซาม็อง นายกเทศมนตรีเมืองดีฌง
สุริยุปราคา 15 สิงหาคม พ.ศ. 2634
สุริยุปราคาเต็มดวงจะเกิดขึ้นในวันที่ 15 สิงหาคม พ.ศ. 2634 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
มารดา!
มารดา! เป็นภาพยนตร์ระทึกขวัญจิตวิทยาจากประเทศสหรัฐอเมริกา ออกฉายเมื่อ พ.ศ. 2560 เขียนบทและกำกับโดยดาร์เรน อโรนอฟสกี นำแสดงโดย เจนนิเฟอร์ ลอว์เรนซ์, ฆาบิเอร์ บาร์เดม, เอ็ด แฮร์ริส, และ มิเชลล์ ไฟฟ์เฟอร์ เล่าเรื่องของหญิงสาวคนหนึ่งที่ใช้ชีวิตกับสามีอย่างเงียบสงบในชนบท แต่ชีวิตเงียบสงบนี้ก็ถูกทำลายลงหลังจากมีคู่รักลึกลับคู่หนึ่งมาเยือน ​
ภาพยนตร์เรื่องนี้มีเนื้อหาเชิงอุปมานิทัศน์​คัมภีร์ไบเบิล และเต็มไปด้วยฉากที่มีความรุนแรง จึงถูกจัดอยู่ในภาพยนตร์ระดับอาร์ จากสมาคมภาพยนตร์อเมริกา (MPAA) ​โดยออกฉายครั้งแรกเมื่อวันที่ 5 กันยายน 2560 ในเทศกาลภาพยนตร์นานาชาติเวนิส ครั้งที่ 74 และได้รับการคัดเลือกให้เข้าชิงรางวัลสิงโตทองคำ​ ก่อนจะออกฉายทั่วประเทศสหรัฐอเมริกาในวันที่ 15 กันยายน 2560 โดยพาราเมาต์ พิกเจอส์ และทำรายได้ทั่วโลก 44.5 ล้านดอลลาร์สหรัฐ สำหรับในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกเมื่อวันที่ 21 กันยายน 2560 โดยถูกจัดให้อยู่ในประเภทภาพยนตร์ที่เหมาะสมกับผู้มีอายุตั้งแต่สิบแปดปีขึ้นไป (น.18+)​ และมีการจำหน่ายในรูปแบบดีวีดี​และบลูเรย์​ในปี 2561 โดยบริษัทยูไนเต็ด โฮมเอ็นเตอร์เทนเมนต์ จำกัด
ธีมของเรื่อง
สำหรับภาพยนตร์เรื่องนี้ เจนนิเฟอร์ ลอว์เรนซ์ นักแสดงนำของเรื่องเคยให้สัมภาษณ์ว่า เนื้อหาของภาพยนตร์เป็นการอุปมาเชิงสัญลักษณ์ ถึงการที่โลกถูกทำลายและถูกกระทำให้เกิดความวิบัติ ซึ่งบทบาทของเธอที่รับบทเป็นภรรยาเปรียบเสมือนโลกที่ถูกกระทำให้เกิดความวินาศ, ฆาบิเอร์ บาร์เดม นักแสดงนำอีกคน รับบทเป็นสามีซึ่งเป็นนักเขียนบทกวีเป็นตัวแทนของพระเจ้า ส่วนบทบาทของมิเชลล์ ไฟฟ์เฟอร์ ต้องการจะสื่อถึงเอวา​ และบทบาทของเอ็ด แฮร์ริส สื่อถึงอาดัม​ ซึ่งมีลูกคือคาอินและอาเบล​ โดยเหตุการณ์ในเรื่องเป็นการอุปมาเหตุการณ์ในสวนเอเดน​ที่กล่าวไว้ในหนังสือปฐมกาล
สำหรับการอุปมาในเรื่อง สามีที่เป็นนักเขียนบทกวีแต่เดิมอยู่กับภรรยาเพียง 2 คนอย่างมีความสุข จนกระทั่งสามีรับชายหญิงคู่หนึ่งเข้ามาในบ้านด้วยความกรุณา ต่อมาลูกๆของชายหญิงคู่นั้นก็ได้ตามมาก่อความวุ่นวายขึ้นในบ้านและทำให้ภรรยาเจ้าของบ้านต้องทุกข์ระทมอย่างต่อเนื่อง โดยลูกชายคนโตได้ก่อเหตุฆาตกรรมน้องชายตนเองขึ้นในบ้านเพราะความอิจฉาริษยา เหตุการณ์ในภาพยนตร์ช่วงนี้เป็นการเปรียบถึงพระเจ้าที่แต่เดิมสร้างโลกขึ้นโดยยังไม่มีมนุษย์บนโลก จนกระทั่งพระเจ้าได้สร้างอาดัมและเอวาขึ้นมาเป็นมนุษย์คนแรกบนโลกและประทานให้อยู่ในสวนเอเดน โดยทั้ง 2 ได้ทำในสิ่งที่พระเจ้าห้าม และลูกๆของทั้งคู่คืออาเบลและคาอิน ได้ก่อเหตุฆาตกรรมขึ้นโดยคาอินพี่ชายคนโตได้ฆ่าอาเบลน้องชายตายด้วยความริษยา
ส่วนเหตุการณ์ในภาพยนตร์ช่วงที่ทารกซึ่งเป็นบุตรชายของนักเขียนบทกวีถูกคนที่หลั่งไหลเข้ามาในบ้านฆ่าตายอย่างทารุณ อุปมาถึงพระเยซู​ที่เป็นพระบุตรพระเป็นเจ้า​ถูกมนุษย์ฆ่าตายอย่างโหดเหี้ยม
ชิน ซ็อง-รก
ชิน ซ็อง-รก (신성록; เกิด 23 พฤศจิกายน 1982) เป็นนักแสดงชาวเกาหลีใต้ เขามักจะปรากฏตัวในภาพยนตร์และซีรีส์ทางโทรทัศน์ แต่เป็นที่รู้จักกันดีในละครเวที
ชีวิตในวัยเด็ก
ชินมีความใฝ่ฝันที่จะเป็นนักบาสเก็ตบอลร่วมกับ เจ-รก น้องชายของเขาที่อายุน้อยกว่า 2 ปี สองพี่น้องเข้าเรียนที่โรงเรียนมัธยมฮวีมูน (휘문고등학교) ซึ่งเป็นที่รู้จักในฐานะหนึ่งในโรงเรียนมัธยมปลายระดับชั้นนำของกรุงโซลที่เด่นด้านบาสเกตบอล อาการบาดเจ็บทำให้ชินต้องพิจารณาอาชีพใหม่อีกครั้ง และเขาย้ายไปเรียนที่โรงเรียนมัธยมศิลปะอันยาง เขาเรียนวิชาเอกการละครและภาพยนตร์ที่มหาวิทยาลัยซูวอน แต่ต่อมาเขาก็ลาออกหลังจากได้รับคัดเลือกให้แสดงละคร
อาชีพ
ชินเปิดตัวการแสดงครั้งแรกในปี 2003 แต่พบว่าเป็นการยากที่จะหางานแสดง เนื่องจากผู้กำกับลังเลที่จะคัดเลือกนักแสดงที่สูง 189 เซนติเมตรมารับบทสมทบหรือบทเล็ก ๆ คิดว่าเขาจะมีโอกาสที่ดีกว่านี้หากเขาได้รับประสบการณ์การแสดงมากขึ้นและฝึกฝนฝีมือบนเวที ชินจึงเปลี่ยนเส้นทางและเข้าร่วมคณะละครฮักช็อน
เมื่อชินแสดงในละครเพลงเรื่องแรกของเขาเรื่อง Moskito มีผู้ชมเพียง 20-25 คนในห้องโถงขนาด 500 ที่นั่ง แม้จะรู้สึกหดหู่และท้อแท้ แต่เขาบอกว่าประสบการณ์ทำให้เขาแข็งแกร่งและช่วยให้เขากลายเป็นนักแสดงที่มีความกล้า
ในขณะที่แสดงละครเพลงเรื่อง Dracula ชินได้รับเลือกให้รับบททางจอแก้วเป็นครั้งแรกในละครทางเคเบิลเรื่อง Hyena (2006) เป็นนักแสดงสมทบในละครและภาพยนตร์ โดยเฉพาะอย่างยิ่งใน ขอขอบคุณจากดวงใจ (2007) และ My Life's Golden Years (2008) เขายังปรากฏตัวในซีซั่นที่ 1 ของรายการเรียลลิตี้โชว์ We Got Married ของเอ็มบีซี ในฐานะ คู่รักปลอม ๆ กับนักแสดงตลกหญิงคิม ชิน-ย็อง
ในปี 2007 ชินได้รับเลือกจากผู้เข้าออดิชั่นกว่า 400 คนให้รับบทโซโลมอนใน Dancing Shadows ซึ่งเป็นละครเพลงที่ดัดแปลงมาจากบทละครแนวสมจริงเรื่อง Forest Fire ของนักเขียนบทละครชื่อดังชาวเกาหลี ชา บอม-ซอก หลังจากนั้นเขาก็ได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมจากงาน Korea Musical Awards
วิปลาส
วิปลาส หรือ วิปัลลาส หมายถึงความรู้เห็นที่คลาดเคลื่อนหรือความรู้เข้าใจอันผิดเพี้ยนจากความเป็นจริง ในพจนานุกรมฉบับราชบัณฑิตยสถานก็ได้ให้ความหมายของวิปลาสไว้ว่า "คลาดเคลื่อนไปจากธรรมดาสามัญ" ซึ่งวิปลาสในทางพระพุทธศาสนานั้นมี 3 ลักษณะคือ
ประเภท
วิปลาสทั้ง 3 ลักษณะนี้ แต่ละลักษณะ มีทั้งสิ้น 4 ประเภท คือ รวมทั้งสิ้นเป็น 12 วิปลาส
Rhabdoscelus
Rhabdoscelus เป็นสกุลของอันดับด้วงที่อยู่ในวงศ์ Curculionidae.
สปีชีส์ของสกุลนี้พบในออสเตรเลีย
สปีชีส์ในสกุล ได้แก่:
กลุ่มสหภาพเพื่อขบวนการประชาชน
กลุ่มสหภาพเพื่อขบวนการประชาชน (Groupe de l'Union pour un mouvement populaire, UMP) เป็นกลุ่มการเมืองที่มีขนาดใหญ่ที่สุดในวุฒิสภาฝรั่งเศส ที่ร่วมอุดมการณ์ฝ่ายขวา โดยมีสมาชิกในกลุ่มสังกัดพรรคสหภาพเพื่อขบวนการประชาชน
ในปัจจุบันมีสมาชิกในวุฒิสภาจำนวน 132 ที่นั่ง โดยมีประธานกลุ่มคือ ฌ็อง-โกลด โกแด็ง นายกเทศมนตรีเมืองมาร์แซย์
ซิชเชอร์ไฮทซ์ดีนสท์
210px|thumb|ตำรวจเอ็สเดระหว่างการสุ่มตรวจค้น ​
สำนักอำนวยความปลอดภัย (Sicherheitsdienst, ซิชเชอร์ไฮทซ์ดีนสท์) หรือชื่ออย่างเป็นทางการคือ สำนักอำนวยความปลอดภัยประจำไรชส์ฟือเรอร์-เอ็สเอ็ส (Sicherheitsdienst des Reichsführers-SS) หรือเรียกย่อ ๆ ว่า เอ็สเด (SD) เป็นหน่วยข่าวกรองของหน่วยชุทซ์ชตัฟเฟิลหรือเอ็สเอ็สและพรรคนาซีในนาซีเยอรมนี องค์กรนี้เป็นหน่วยข่าวกรองของพรรคนาซีแห่งแรกที่ถูกก่อตั้งขึ้นและได้ถือว่า เป็นองค์กรพี่น้องกับหน่วยตำรวจลับ เกสตาโพ ซึ่งถูกเอ็สเอ็สได้เข้าแทรกซึมอย่างหนักในช่วงภายหลังปี ค.ศ. 1934.ในช่วงระหว่างปี ค.ศ. 1933 และ 1939 หน่วยเอ็สเดได้รับการบริหารในฐานะเป็นสำนักงานหน่วยเอ็สเอ็สที่มีอิสระ,ต่อมาภายหลังได้ถูกโอนอำนาจไปยังสำนักความมั่นคงหลักไรช์ (RSHA) หนึ่งในเจ็ดทบวงหลักของเอ็สเอ็ส มีผู้อำนวยการคนแรกคือ ไรน์ฮาร์ท ไฮดริช ได้มีความตั้งใจจากหน่วยเอสดีเพื่อนำทุกคนที่อยู่ในเขตของจักรวรรดิไรซ์ที่สามภายใต้"การควบคุมดูแลอย่างต่อเนื่อง"
ภายหลังจากเยอรมนีพ่ายแพ้ในสงครามโลกครั้งที่สอง หน่วยเอ็สเดได้ถูกประกาศว่าเป็นองค์กรอาชญากรรมที่การพิจารณาคดีเนือร์นแบร์กพร้อมกับส่วนที่เหลือของสำนักความมั่นคงหลักไรช์ของไรน์ฮาร์ด (รวมทั้งหน่วยเกสตาโป) ทั้งสองหน่วยและสาขาของหน่วยเอ็สเอ็สในหมู่คณะ.ผู้สืบทอดตำแหน่งของรีนฮาร์ด,แอนสท์ คัลเทนบรุนเนอร์ได้ถูกตัดสินว่ามีความผิดฐานก่ออาชญากรรมสงครามและอาชญากรรมต่อมนุษยชาติที่การพิจารณาคดีเนือร์นแบร์ก,ถูกตัดสินโทษประหารชีวิตด้วยการแขวนคอในปี ค.ศ. 1946.
ซินเธีย วาทรอส
ซินเธีย มิเชล วาทรอส (Cynthia Michele Watros) เกิดเมื่อวันที่ 2 กันยายน ค.ศ. 1968 เป็นนักแสดงชาวอเมริกัน มีผลงานแสดงทั้งภาพยนตร์ ละครเวที และซีรีส์ทางโทรทัศน์ มีผลงานที่เป็นที่รู้จักในบท ลิบบี ในซีรีส์ทางช่องเอบีซี เรื่อง Lost บทเคลลีย์ ใน The Drew Carey Show บทเอรินใน Titus บทแอนนี ดัตตัน ใน Guiding Light เธอเกิดในเลกโอเรียน ในรัฐมิชิแกน
อ้างอิง
1968
สุลต่านอิสมาอีล อิบน์ ชะรีฟ แห่งโมร็อกโก
มูลาย อิสมาอีล อิบน์ ชะรีฟ (مولاي إسماعيل بن الشريف ابن النصر) พระราชสมภพประมาณ ค.ศ. 1645 ที่ซิญิลมาซะฮ์และสวรรคตในวันที่ 22 มีนาคม ค.ศ. 1727 ที่แม็กแน็ส ทรงเป็นสุลต่านแห่งโมร็อกโกตั้งแต่ ค.ศ. 1672–1727 เป็นกษัตริย์องค์ที่สองจากราชวงศ์อะละวี พระองค์เป็นโอรสองค์ที่เจ็ดของมูลายชะรีฟ และเป็นผู้ว่าแห่งราชอาณาจักรแฟ็สและโมร็อกโกตอนเหนือจาก ค.ศ. 1667 จนกระทั่งสุลต่านอัรเราะชีดแห่งโมร็อกโก กึ่ง-พระอนุชาสวรรคตใน ค.ศ. 1672 พระองค์กลายเป็นสุลต่านที่แฟ็ส แต่ใช้เวลาบางปีที่มีข้อขัดแย้งกับมูลาย อะฮ์เหม็ด อิบน์ เมฮ์เรซ พระนัดดาของพระองค์ที่อ้างสิทธิ์ในการครองราชย์ จนกระทั่งคนที่สองสวรรคตใน ค.ศ. 1687 การปกครองของมูลาย อิสมาอีล มีระยะเวลา 55 ปี ถือเป็นสุลต่านแห่งโมร็อกโกที่ครองราชย์เป็นระยะเวลานานที่สุด
สาธารณรัฐประชาชนลูฮันสก์
สาธารณรัฐประชาชนลูฮันสก์ (Луга́нская Наро́дная Респу́блика, ЛНР; Луга́нська наро́дна респу́бліка, ЛНР) เป็นหน่วยการเมืองคล้ายรัฐที่ประกาศตนเองเป็นเอกราชและถูกระบุว่าเป็นองค์การก่อการร้ายในประเทศยูเครน ตั้งอยู่ในแคว้นลูฮันสก์ในภูมิภาคดอนบัสซึ่งเป็นดินแดนหนึ่งที่ประชาคมระหว่างประเทศ (ยกเว้นรัสเซีย) รับรองว่าเป็นส่วนหนึ่งของยูเครน ลูฮันสก์ซึ่งเป็นเมืองที่ใหญ่ที่สุดของดินแดนทำหน้าที่เป็นเมืองหลวง ประชากรของสาธารณรัฐมีประมาณ 1.5 ล้านคน รัฐธรรมนูญของสาธารณรัฐประชาชนลูฮันสก์ประกาศว่าหน่วยการเมืองนี้เป็นรัฐที่มีรัฐธรรมนูญเป็นประชาธิปไตย ประมุขแห่งรัฐคนปัจจุบันคือเลโอนิด ปาเซชนิค
สาธารณรัฐประชาชนลูฮันสก์ประกาศเอกราชจากยูเครนพร้อมกับสาธารณรัฐประชาชนดอแนตสก์หลังการปฏิวัติยูเครนใน พ.ศ. 2557 ความขัดแย้งโดยใช้อาวุธกับยูเครนเกิดขึ้นอย่างต่อเนื่องหลังการประกาศเอกราช สาธารณรัฐประชาชนลูฮันสก์และสาธารณรัฐประชาชนดอแนตสก์ได้รับความช่วยเหลือด้านมนุษยธรรมจากรัสเซีย เนโทและยูเครนกล่าวว่ารัสเซียยังให้ความช่วยเหลือทางการทหารแก่กลุ่มกบฏอีกด้วย แต่รัสเซียปฏิเสธเรื่องนี้
กฎหมายของยูเครนนิยามพื้นที่ของสาธารณรัฐประชาชนลูฮันสก์ว่าเป็น "ดินแดนที่ถูกยึดครองชั่วคราว" และรัฐบาลสาธารณรัฐประชาชนลูฮันสก์ถูกบรรยายว่าเป็นหน่วยบริหารดินแดนยึดครองของสหพันธรัฐรัสเซีย ในเดือนกันยายน พ.ศ. 2557 มีการลงนามความตกลงมินสค์โดยตัวแทนจากองค์การว่าด้วยความมั่นคงและความร่วมมือในยุโรป ยูเครน และรัสเซีย (รวมทั้งผู้นำของสาธารณรัฐประชาชนลูฮันสก์และสาธารณรัฐประชาชนดอแนตสก์ โดยไม่มีการรับรองสถานะใด ๆ ของหน่วยการเมืองทั้งสอง) เพื่อยุติความขัดแย้งและผนวกดินแดนที่ฝ่ายกบฏยึดครองกลับคืนสู่ยูเครนโดยแลกกับการเพิ่มอำนาจปกครองตนเองของพื้นที่ แต่ความตกลงนี้ไม่เคยได้รับการนำไปปฏิบัติอย่างสมบูรณ์
สาธารณรัฐประชาชนลูฮันสก์ยังไม่ได้รับการรับรองจากรัฐสมาชิกส่วนใหญ่ของสหประชาชาติ ส่วนรัสเซียได้รับรองเอกสารต่าง ๆ ที่ออกโดยรัฐบาลสาธารณรัฐประชาชนลูฮันสก์ เช่น เอกสารระบุตัวตน ประกาศนียบัตร สูติบัตร ทะเบียนสมรส ป้ายทะเบียนรถยนต์ เป็นต้น มาตั้งแต่เดือนกุมภาพันธ์ พ.ศ. 2560 และในวันที่ 21 กุมภาพันธ์ พ.ศ. 2565 วลาดีมีร์ ปูติน ประธานาธิบดีรัสเซีย ประกาศว่าตนได้รับรองทั้งสาธารณรัฐประชาชนลูฮันสก์และสาธารณรัฐประชาชนดอแนตสก์เป็นรัฐเอกราช
Odoiporus
Odoiporus เป็นสกุลของอันดับด้วงที่อยู่ในวงศ์ Curculionidae.
สปีชีส์ของสกุลนี้พบในเอเชียใต้
สปีชีส์ในสกุล ได้แก่:
สุริยุปราคา 27 มกราคม พ.ศ. 2636
สุริยุปราคาเต็มดวงจะเกิดขึ้นในวันที่ 27 มกราคม พ.ศ. 2636 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
โตเกียวเมโทรสายมารูโนอูจิ
โตเกียวเมโทรสายมารูโนอูจิ (สาย 4)  เป็นเส้นทางของโตเกียวเมโทร ในกรุงโตเกียว ประเทศญี่ปุ่น มีแนวเส้นทางรูปตัวยู แบ่งเป็นสายหลักและสายย่อย ชื่อทางการคือ สาย 4 สายมารูโนอูจิ (4号線丸ノ内線) นับเป็นเส้นทางที่สองที่เปิดให้บริการ และเป็นเส้นทางแรกที่ก่อสร้างหลังจากช่วงสงครามโลกครั้งที่สอง
คีลี แซนเชซ
อ้างอิง
1977
ตารางเปรียบเทียบสัทอักษร อังกฤษ-ไทย
ตารางเปรียบเทียบสัทอักษร อังกฤษ-ไทย อย่างง่าย เทียบเสียงตามภาษาอังกฤษสำเนียงอเมริกัน สำหรับเนื้อหาหลักอย่างละเอียด ดูได้ที่ สัทอักษรสากล ภาษาอังกฤษ และ ภาษาไทย
เซ็พเพอลีน
เซ็พเพอลีน (Zeppelin) เป็นเรือเหาะมีโครง (rigid airship) ประเภทหนึ่ง บุกเบิกโดยกราฟแฟร์ดีนันท์ ฟ็อน เซ็พเพอลีน วิศวกรชาวเยอรมัน ในต้นคริสต์ศตวรรษที่ 20 แนวคิดของเซ็พเพอลีนร่างไว้ครั้งแรกใน ค.ศ. 1874 และสรุปรายละเอียดใน ค.ศ. 1893 จดสิทธิบัตรในเยอรมนีใน ค.ศ. 1895 และในสหรัฐอเมริกาเมื่อวันที่ 14 มีนาคม ค.ศ. 1899 หลังแบบเซ็พเพอลีนประสบความสำเร็จอย่างโดดเด่น คำว่า เซ็พเพอลีน ก็ได้ถูกใช้หมายถึงเรือเหาะมีโครงทุกประเภทอย่างไม่เป็นทางการ เซ็พเพอลีนบินเชิงพาณิชย์ครั้งแรกใน ค.ศ. 1910 โดยบริษัทเรือเดินอากาศเยอรมัน (DELAG) สายการบินเชิงพาณิชย์แรกของโลก จนถึงกลาง ค.ศ. 1914 DELAG รับส่งผู้โดยสารกว่า 34,000 คน ในกว่า 1,500 เที่ยวบิน หลังสงครามโลกครั้งที่หนึ่งปะทุ กองทัพเยอรมันใช้เซ็พเพอลีนอย่างกว้างขวางเพื่อทิ้งระเบิดและสอดแนม
เมื่อเยอรมนีพ่ายสงครามใน ค.ศ. 1918 ธุรกิจเรือเหาะหยุดชะงักชั่วคราว แต่ภายใต้การนำของฮูโก เอ็คเคินเนอร์ ผู้สืบเชื้อสายของกราฟเซ็พเพอลีนผู้ล่วงลับ เซ็พเพอลีนพลเรือนกลับมาได้รับความนิยมอีกครั้ง ใน ค.ศ. 1919 DELAG ตั้งบริการรายวันที่มีกำหนดการระหว่างกรุงเบอร์ลิน มิวนิก และฟรีดริชชาเฟน สมัยรุ่งเรืองที่สุด คือ ระหว่างคริสต์ทศวรรษ 1930 เมื่อเรือเหาะ เอ็ลเซ็ท 127 เซ็พเพอลีน และเอ็ลเซ็ท 129 ฮินเดินบวร์ค ดำเนินการเที่ยวบินข้ามแอตแลนติกจากเยอรมนีสู่ทวีปอเมริกาเหนือและบราซิล ยอดอลังการศิลป์ของตึกเอ็มไพร์สเตทเดิมได้รับออกแบบให้ใช้เป็นเสาผูกยึดสำหรับเซ็พเพอลีนและเรือเหาะอื่นเพื่อจอด แต่ปฏิบัติไม่ได้จริง วินาศภัยฮินเดินบวร์คใน ค.ศ. 1937 ร่วมกับปัญหาทางการเมืองและเศรษฐกิจ เร่งให้เซ็พเพอลีนถึงคราวสิ้นสุด
วัดบางมูลนาก
วัดบางมูลนาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางมูลนาก อำเภอบางมูลนาก จังหวัดพิจิตร
วัดบางมูลนากเริ่มก่อตั้งเป็นวัดตั้งแต่เมื่อสมัยกรุงธนบุรี ตั้งแต่เมื่อ พ.ศ. 2321 ได้รับพระราชทานวิสุงคามสีมา มาแล้ว 2 ครั้ง ครั้งแรกไม่ปรากฏหลักฐานว่าได้รับพระราชทานวิสุงคามสีมาเมื่อไร ครั้งหลังได้รับพระราชทานวิสุงคามสีมา เมื่อวันที่ 6 สิงหาคม พ.ศ. 2506 และได้ทำพิธีผูกพัทธสีมา เมื่อวันที่ 9 มีนาคม พ.ศ. 2508
อาคารและเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร ก่อสร้างแล้วเสร็จเมื่อ พ.ศ. 2508 วิหารกว้าง 6.5 เมตร ยาว 16.5 เมตร ก่อสร้างแล้วเสร็จเมื่อ พ.ศ. 2508 ศาลาการเปรียญ (ศาลาธรรมสิริ) กว้าง 36 เมตร ยาว 45 เมตร ก่อสร้างแล้วเสร็จเมื่อ พ.ศ. 2512 หอสวดมนต์เก่า เป็นอาคารไม้ 2 ชั้น ชั้นล่าง เป็นหอฉัน ชั้นบน เป็นหอสวดมนต์ กว้าง 14 เมตร ยาว 20 เมตร กุฏิจำนวน 20 หลัง เป็นกุฏิไม้ 16 หลัง กุฏิตึก 2 ชั้น 4 หลัง หอสวดมนต์เก่า เป็นอาคารไม้ 2 ชั้น ชั้นล่าง เป็นหอฉัน ชั้นบน เป็นหอสวดมนต์ กว้าง 14 เมตร ยาว 20 เมตร วิหารประดิษฐาน อดีตเจ้าอาวาสวัด 2 รูป ศาลาธรรมสังเวช 2 หลัง และมีโรงเรียนปริยัติธรรม เป็นอาคารคอนกรีต 2 ชั้น กว้าง 13 เมตร ยาว 23 เมตร ก่อสร้างแล้วเสร็จเมื่อ พ.ศ. 2519
Medythia
Medythia เป็นสกุลของอันดับด้วงที่อยู่ในวงศ์ Chrysomelidae.
วัดบางมูลนาก
ปูชนียวัตถุมี พระพุทธชินวร หรือชาวบ้านเรียกว่า "หลวงพ่อพระพุทธชินวร" เป็นพระพุทธรูปทองสำริด สมัยอู่ทอง ปางมารวิชัย ประดิษฐานที่วิหาร พระพุทธรูปมีขนาด หน้าตักกว้าง 3 ศอก 9 นิ้ว สูงถึงพระเกตุ 3 ศอก 9 นิ้ว และมีพระพุทธชินราชจำลอง หน้าตักกว้าง 3 ศอก 9 นิ้ว สูงถึงพระเกตุ 3 ศอก 29 นิ้ว ประดิษฐานที่อุโบสถ
Medythia
สปีชีส์ของสกุลนี้พบในแอฟริกาและเอเชียตะวันออกเฉียงใต้
นางงามจักรวาล 2009
การเลือกเจ้าภาพ
โดนัลด์ ทรัมป์ มีความตั้งใจจะจัดการประกวดปี 2009 ที่ดูไบ สหรัฐอาหรับเอมิเรตส์ แต่มีปัญหาทางด้านการเมืองและเหตุผลทางศาสนา ประเทศโครเอเชียมีความสนใจที่จะเป็นเจ้าภาพ แต่ยกเลิกไป เพราะมีปัญหาด้านเศรษฐกิจ ในเดือนกรกฎาคม จอนาทัน เวสต์บรุก เสนอให้ประเทศออสเตรเลียเป็นเจ้าภาพ แต่ไม่สำเร็จ ทางกองประกวดจึงเลือกประเทศบาฮามาสเป็นเจ้าภาพในที่สุด
ผู้เข้าประกวด
มี 84 ผู้เข้าประกวด ต่อไปนี้
พระเทพวรเวที (วิน โฆสิโต)
ดร. พระเทพวรเวที (วิน โฆสิโต) ( พระเทพวรเวที ชินสีห์ ธรรมโสภณ โกศลศาสนกิจ มหาคณิสสร บวรสังฆาราม คามวาสี )
อดีตเจ้าคณะจังหวัดพระนครศรีอยุธยา อดีตเจ้าอาวาส วัดบรมวงศ์อิศรวรารามวรวิหาร ตำบลสวนพริก อำเภอพระนครศรีอยุธยาจังหวัดพระนครศรีอยุธยา
ประวัติ
พระเทพวรเวที มีนามเดิม วิน นามสกุล ศัตรูคร้าม  เกิดเมื่อวันที่15 มกราคมพ.ศ. 2487 ปีวอก ณ ตำบลไผ่ล้อม อำเภอภาชี จังหวัดพระนครศรีอยุธยา บรรพชาเป็นสามเณรเมื่อ วันที่ 13 มีนาคม พ.ศ. 2500 ณ วัดหนองกลาง ตำบลไผ่ล้อม อำเภอภาชี จังหวัดพระนครศรีอยุธยา โดยมีพระครูอดุล วิริยกิจ (ผัน) วัดมเหยงค์ ตำบลนครหลวง อำเภอนครหลวง จังหวัดพระนครศรีอยุธยาเป็นพระอุปัชฌาย์  และมาจำพรรษาอยู่ที่วัดตะโหนด ตำบลนครหลวง อำเภอนครหลวง จังหวัดพระนครศรีอยุธยา
จอห์น ฮาร์ตฟีลด์
จอห์น ฮาร์ทฟิล (John Heartfield) เดิมชื่อว่า เฮลมุท เฮิร์ซเฟล (Helmut Hearzfeld) เกิดเมื่อ 19 มิถุนายน ค.ศ. 1891 ที่ Berlin-Schmargendorf พ่อของเขาคือ Franz Herzfeld เป็นนักเขียนสังคมนิยม และแม่ของเขา Alice (née Stolzenburg) ทำงานด้านสิ่งทอและกิจกรรมทางการเมือง เมื่อประมาณปี ค.ศ. 1899 เฮลมุทและพี่น้องของเขาถูกพ่อแม่ทอดทิ้ง (เสียชีวิต) จอห์น ฮาร์ทฟิล เป็นผู้บุกเบิกในการใช้งานศิลปะที่เป็นอาวุธทางการเมือง โดยเทคนิคการนำเสนอแบบโฟโต้มอนทาจ งานของเขากลายเป็นสิ่งที่มีชื่อเสียงทั้งสองฝั่งของมหาสมุทรแอตแลนติก เป็นเครื่องมือแสดงความกล้าหาญและการมีประสิทธิภาพในการต่อต้านภัยคุกคามทั่วโลกของลัทธิฟาสซิสต์ ช่วงกลางของศตวรรษที่ 20 เขาสร้างงานปกหนังสือ เช่น อัพตันซินแคล เช่นเดียวกับชุดเวทีสำหรับนักเขียนบทละคร ในปี ค.ศ. 1912 เขาเริ่มประท้วงต่อต้านความรุนแรงที่อังกฤษกวาดต้อนเยอรมัน และในปีนี้เขายังใช้ชื่อ เฮลมุท เฮิร์ซเฟล ที่ด้านหลังรูปของเขา ในปี ค.ศ. 1917 ในขณะที่เขาอาศัยอยู่ที่เบอร์ลิน เขาได้เปลี่ยนไปใช้ชื่อภาษาอังกฤษว่า จอห์น ฮาร์ทฟิล และเขาก็เข้าเป็นสมาชิกคลับดาดาเบอร์ลินจากนั้นเขาก็มีการสร้างสรรค์งานของเขามาโดยตลอดกระทั่ง เมื่อ 26 เมษายน ค.ศ. 1986 ที่เบอร์ลินตะวันออก สาธารณรัฐประชาธิปไตยเยอรมนี เขาก็ได้เสียชีวิตลง
พระเทพวรเวที (วิน โฆสิโต)
อุปสมบท
อุปสมบท เมื่อวันที่ 19 มีนาคม พ.ศ. 2508 ณ วัดหนองกลาง ตำบลไผ่ล้อม อำเภอภาชี จังหวัดพระนครศรีอยุธยา โดยมี พระครูอุดมนครกกิจ เป็นพระอุปัชฌาย์, พระครูอดุลวิริยกิจ วัดมเหยงค์  เป็นพระกรรมวาจาจารย์ และพระปลัดสำรวย ปาสาทิโก วัดตะโก อ.ภาชี จ.พระนครศรีอยุธยา เป็นพระอนุสาวนาจารย์  และกลับมาจำพรรษาอยู่ที่วัดตะโหนด ตำบลนครหลวง อำเภอนครหลวง จังหวัดพระนครศรีอยุธยาดังเดิม
จอห์น ฮาร์ตฟีลด์
ประวัติ
ค.ศ. 1899 หลังจากที่พ่อแม่ของเขาเสีย เขาก็ได้ไปอาศัยอยู่ในเมืองเล็กๆ กับญาติของเขา
แนคแซท
แนคแซท (KNACKSAT) (KMUTNB Academic Challenge of Knowledge Satellite) เป็นดาวเทียมขนาดเล็กดวงแรกของประเทศไทยที่สร้างโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบคิวแซทต้นแบบเพื่อพัฒนาศักยะภาพและประสบการณ์ในการออกแบบและสร้างดาวเทียมจริงให้กับบุคคลากรของประเทศ
จอห์น ฮาร์ตฟีลด์
ประวัติ
ค.ศ. 1908 จอห์น ฮาร์ทฟิล เรียนศิลปะในมิวนิก ที่ Royal Bavarian Arts and Crafts School
พระเทพวรเวที (วิน โฆสิโต)
วิทยฐานะ
จบการศึกษาระดับชั้นประถมศึกษาปีที่ 4 โรงเรียนวัดหนองกลาง ต.ไผ่ล้อม อ.ภาชี จ.พระนครศรีอยุธยา และเข้ารับการอบรมครูฝ่ายศาสนศึกษา
จอห์น ฮาร์ตฟีลด์
ประวัติ
ค.ศ. 1917 จอห์น ฮาร์ทฟิล ได้กลายเป็นสมาชิกของคลับดาดาเบอร์ลิน
แนคแซท
วัตถุประสงค์
1.ด้านการศึกษา
พระเทพวรเวที (วิน โฆสิโต)
งานปกครอง
ท่านได้ชื่อว่าเป็นพระนักปกครองและพระนักเผยแผ่พระพุทธศาสนา จัดระเบียบ การบริหารงานของคณะสงฆ์ใน จ.พระนครศรีอยุธยา พระเทพวรเวทียังเป็นผู้ริเริ่มส่งเสริมงานทางด้านศึกษาอย่างต่อเนื่อง ทำให้ในแต่ละปี พระภิกษุ-สามเณรของสำนักเรียนจังหวัดพระนคร ศรีอยุธยา สามารถสอบได้นักธรรม-บาลี เป็นจำนวนมาก ท่านยังเป็นผู้เทศนาและบรรยายธรรมให้แก่เยาวชน นักเรียน นักศึกษา รวมทั้งได้บรรยายอบรมข้าราชการ พลเรือนและข้าราชการที่จะเกษียณอายุ ตลอดจนเป็นผู้บรรยายธรรมในเทศกาลสำคัญๆ อยู่ตลอดเวลา คำสอนที่ท่านได้กล่าวเน้นย้ำกับสาธุชน คือเรื่องของความกตัญญู ให้รู้จักบุญคุณคนและให้ประชาชนรู้จักการปฏิบัติตามหลักเบญจศีลเบญจธรรม นอกจากนี้ ยังเน้นในเรื่องของสามัคคีธรรม ก่อนจะมรณภาพลงในปี พ.ศ. 2553
จอห์น ฮาร์ตฟีลด์
ประวัติ
ค.ศ. 1918 จอห์น ฮาร์ทฟิล ได้เข้าร่วมพรรคคอมมิวนิสต์แห่งเยอรมนี (KPD)
แนคแซท
วัตถุประสงค์
2.ด้านการสาธิตเทคโนโลยี
จอห์น ฮาร์ตฟีลด์
ประวัติ
ค.ศ. 1919 จอห์น ฮาร์ทฟิล ได้ถูกลดบทบาทลงจากการทำสื่อ
แนคแซท
ดาวเทียม
ดาวเทียมรูปแบบ 1U คิวแซท (1U CubeSat) มีขนาด 10 เซนติเมตร x 10 เซนติเมตร x 11.4 เซนติเมตร และมีน้ำหนัก 1.052 กิโลกรัม และได้ถูกส่งขึ้นไปในอวกาศเมื่อวันที่ 3 ธันวาคม 2561 เวลา 18:34 UTC (ตรงกับวันที่ 4 ธันวาคม 2561 เวลา 01:34 น. ตามเวลาในประเทศไทย) จากฐานทัพอากาศ Vandenberg ประเทศสหรัฐอเมริกา ภายใต้มิชชั่น SSO-A ด้วยจรวด สเปซเอ็กซ์ ฟอลคอน 9 (SpaceX Falcon 9) และถูกปล่อยออกจากอุปกรณ์ปล่อยดาวเทียมเข้าสู่วงโคจรประเภท วงโคจรสัมพันธ์กับดวงอาทิตย์ (Sun Synchronous Orbit) ในระดับความสูง 575 กิโลเมตร เมื่อเวลา 22:49:57 UTC (ตรงกับเวลา 05:49:57 น. ตามเวลาในประเทศไทย)
จอห์น ฮาร์ตฟีลด์
ประวัติ
ค.ศ.1920 ได้เริ่มทดลองการทำภาพตัดต่อขึ้นกับ จอร์จ กรอส
ค.ศ. 1933 อาศัยอยู่ที่เบอร์ลิน เขาถูกขับไล่จากกลุ่มสังคมนิยม และเดินทางไปที่ Sudeten Mountains
ค.ศ. 1934 เขาตัดต่อภาพขวานที่เต็มไปด้วยเลือด 4 อัน ผูกเข้ากันจากเครื่องหมายสะวาติกะไปสู่การเยาะเย้ย
ค.ศ. 1938 เขาถูกบังคับให้หนีอีกครั้งก่อนที่นาซีจะมาถึงเยอรมนีและยึดครองเชกโกสโลวาเกีย (ขณะนั้นอยู่ที่อังกฤษ)
ค.ศ. 1939 ครอบครัวของเขาเดินทางไปยังสหรัฐอเมริกา
ช่วงสงคราม
ในปี 1917 จอห์น ฮาร์ทฟิล กลายเป็นสาวกของขบวนการดาดา ในกรุงเบอร์ลิน และในปีเดียวกันนั้นเขาได้เข้าร่วมพรรคคอมมิวนิสต์เยอรมัน (KPD) เขาได้พบกับจอร์จ กรอส ที่เช่น ฮาร์ทฟิล ทำงานให้กับสิ่งพิมพ์เหน็บแนมเอียงซ้าย "Die Pleite" และ "Der Knüppel" จาก 1924-1933 จอห์นได้รับการออกแบบภาพประกอบเป็นกระบอกเสียงพรรคคอมมิวนิสต์ จอห์น ฮาร์ทฟิล พัฒนาวิธีการทดลองเพื่อศิลปะภาพพิมพ์ เขามักจะทำงานร่วมกับการตัดต่อโดยใช้สื่อเพื่อสร้างภาพที่ทำให้งบที่มีประสิทธิภาพเป็นพิเศษ ภายใต้อิทธิพลของจอร์จ กรอส จอห์น ฮาร์ทฟิล ไปจากที่นั่นในการพัฒนาทางการเมืองการตัดต่อ
จาก 1920 จอห์น ฮาร์ทฟิล ออกแบบชุดเวทีครั้งแรก ในปี 1933-1945 การเมืองของนาซีเยอรมนีมีรูปแบบของการแข่งขันเพื่อแย่งชิงอำนาจทางการเมือง ด้วยการพยายามสร้างความประทับใจให้แก่ฟือเรอร์ คือ ฮิตเลอร์ กฎหมายหลายข้อได้ถูกละเลยและแทนที่ด้วยการตีความกฎหมายในแบบที่ฮิตเลอร์ต้องการ ดังนั้น คำสั่งของฮิตเลอร์จึงมีลักษณะคล้ายกับกฎหมายของประเทศ ซึ่งเรียกกันว่าเป็น "การทำงานให้กับฟือเรอร์" (Working Toward the Führer) ดังนั้น รัฐบาลของนาซีเยอรมนีจึงไม่ได้ทำงานประสานกันอย่างแน่นแฟ้น และเต็มไปด้วยความอิจฉาริษยา หรือตัวใครตัวมัน ความพยายามของแต่ละส่วนที่แสวงหาอำนาจและอิทธิพลเหนือตัวฟือเรอร์ โดยเฉพาะอย่างยิ่ง นโยบายของฮิตเลอร์ที่เอาแน่เอานอนไม่ได้จำนวนมาก ซึ่งได้ทำให้สมาชิกพรรคนาซีที่ไร้คุณธรรมและมีความมักใหญ่ใฝ่สูงแสวงหาบุคคลผู้ให้ความสนับสนุน และประกอบกับธรรมชาติอันรุนแรงของแนวคิดของฮิตเลอร์ จึงทำให้เกิดการกระทำเพื่อต้องการผลประโยชน์ทางการเมืองขึ้น เกอเบิลได้โฆษณาชวนเชื่อรูปแบบของรัฐบาลแห่งนาซีเยอรมนีอย่างประสบผล ว่ารัฐบาลเป็นสิ่งที่ควรอุทิศ ยกย่องและลงตัวอย่างมีประสิทธิภาพ การแข่งขันในหมู่เจ้าหน้าที่ของรัฐบาลและการออกกฎหมายอันไร้ระเบียบ ได้เพิ่มให้รัฐบาลอยู่นอกการควบคุมมากขึ้น นักประวัติศาสตร์ได้ลงความเห็นระหว่าง "ลัทธินิยมสากล" (Internationalists) ซึ่งเชื่อว่าฮิตเลอร์ได้วางแผนโครงสร้างรัฐบาลให้มีลักษณะเช่นนี้ เพื่อต้องการสร้างความจงรักภักดีและความอุทิศตัวให้แก่ผู้สนับสนุนของเขา และป้องกันการเกิดการสมรู้ร่วมคิดขึ้น หรือไม่ก็เป็นแบบ "ลัทธิโครงสร้างนิยม" (Structuralists) ซึ่งเชื่อว่าโครงสร้างของรัฐบาลได้เกิดขึ้นด้วยตัวของมันเอง และให้การสนับสนุนอำนาจเผด็จการของฮิตเลอร์เพียงน้อยนิด
คณะรัฐบาลดังกล่าวมีอายุ 12 ปี ตั้งแต่วันที่ 30 มกราคม 1933 ถึงวันที่ 30 เมษายน 1945 หลังจากที่ฮิตเลอร์ยิงตัวตายในหลุมหลบภัยใต้ดินในกรุงเบอร์ลินแล้ว เขาได้สืบทอดอำนาจต่อให้แก่คาร์ล เดอนิตช์ ด้วยความปรารถนาที่จะสืบทอดเจตนารมณ์ของเขาต่อไปอีก จอห์น ฮาร์ทฟิล ซึ่งระหว่างนั้นเองเขาก็ได้สร้างผลงานเรื่อยมา
แหล่งข้อมูล
18911968
ทีเอ็นเอ ไฟนอล เรสโซลูชั่น
ทีเอ็นเอ ไฟนอล เรสโซลูชั่น เป็นรายการเพย์-เพอร์-วิวของทีเอ็นเอประจำเดือนธันวาคม แต่เดิมทีเป็นศึกประจำเดือนมกราคม โดยจัดขึ้นครั้งแรกเมื่อ 16 มกราคม ค.ศ.2005 ที่ TNA Impact! Zone ในเมือง Orlando, Florida
วัดอัปสรสวรรค์วรวิหาร
วัดอัปสรสวรรค์วรวิหาร เป็นพระอารามหลวงชั้นตรี ชนิดวรวิหาร ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร
ประวัติ
วัดสร้างขึ้นตั้งแต่สมัยอยุธยา เดิมชื่อ วัดหมู เล่ากันว่า จีนอู๋เป็นผู้สร้างบนที่ดินที่เคยใช้เลี้ยงหมูมาก่อน สร้างเสร็จ มีหมูมาเดินเพ่นพ่านอยู่เป็นจำนวนมาก ชาวบ้านจึงเรียกว่า วัดหมู ต่อมา
เจ้าจอมน้อย (สุหรานากง) เห็นว่าวัดหมูทรุดโทรมมาก จึงกราบบังคมทูลพระกรุณาขอพระบรมราชานุญาตจากพระบาทสมเด็จพระนั่งเกล้าเจ้าอยู่หัว เพื่อปฏิสังขรณ์วัดแห่งนี้และพระราชทานนามว่า วัดอัปสรสวรรค์ เพื่อเป็นที่ระลึกแด่เจ้าจอมน้อย ซึ่งมีความสามารถในการแสดงละครเรื่อง อิเหนา และได้พระราชทานพระพุทธรูปปางฉันสมอ หรือ หลวงพ่อสมอ ให้เป็นพระประธานและประดิษฐานอยู่ภายในพระอุโบสถ ประดิษฐานอยู่ภายในพระมณฑปสีขาว พระพุทธรูปเป็นที่เลื่อมใสศรัทธาของชาวนครหลวงพระบาง และเวียงจันทร์เป็นอย่างมาก เนื่องจากเป็นพระพุทธรูปเก่าแก่มาจากเมืองเวียงจันทร์ เดิมที่ประดิษฐานไว้ในพระวิหารพระนาก ที่วัดพระศรีรัตนศาสดาราม
อาคารเสนาสนะและปูชนียวัตถุ
พระอุโบสถและพระวิหารยังคงเดิมตามศิลปะจีนหลังได้รับการปฏิสังขรณ์ โดยเลียนแบบวัดราชโอรสารามราชวรวิหาร ในพระอุโบสถมีพระพุทธรูปหล่อปางมารวิชัยขนาดเท่ากันจำนวน 28 องค์ ประดิษฐานอยู่บนชุกชีด้วยกัน พระพุทธรูปเหล่านี้มีพระนามจารึกไว้ที่หน้าฐานทั้ง 28 องค์ ได้แก่ พระพุทธตัณหังกร พระพุทธเมธังกร พระพุทธสรณังกร พระพุทธทีปังกร พระพุทธโกณฑัญญะ พระพุทธสุมังคละ พระพุทธสุมนะ พระพุทธเรวตะ พระพุทธโสภิตะ พระพุทธอโนมทัสสี พระพุทธปทุมะ พระพุทธนารทะ พระพุทธปทุมุตตระ พระพุทธสุเมธะ พระพุทธสุชาตะ พระพุทธปิยทัสสี พระพุทธอัตถทัสสี พระพุทธธรรมทัสสี พระพุทธสิทธัตถะ พระพุทธติสสะ พระพุทธปุสสะ พระพุทธวิปัสสี พระพุทธสิขี พระพุทธเวสสภู พระพุทธกกุสันธะ พระพุทธโกนาคมนะ พระพุทธกัสสปะ และพระพุทธโคตมะ ส่วนหอพระไตรปิฎกเป็นศิลปะสมัยกรุงศรีอยุธยาตั้งอยู่กลางน้ำ หอไตรแห่งนี้ยังเป็นต้นแบบของหอเขียน ที่จัดแสดงอยู่ที่พิพิธภัณฑ์วังสวนผักกาด ภายในวัดมีโรงเรียนพระปริยัติธรรม
แฮร์รี่ พอตเตอร์กับเจ้าชายเลือดผสม (ภาพยนตร์)
แฮร์รี่ พอตเตอร์กับเจ้าชายเลือดผสม (Harry Potter and the Half-Blood Prince) ภาพยนตร์ภาคที่ 6 โดยวอร์เนอร์ บราเดอร์ส พิกเจอร์ส จากวรรณกรรมเยาวชน แฮร์รี่ พอตเตอร์กับเจ้าชายเลือดผสม โดยมีเดวิด แบร์รอน กับไมเคิล โกลเดนเบิร์กเป็นผู้อำนวยการสร้าง และสตีฟ โคลฟเขียนบทภาพยนตร์ จากนิยายโดย เจ.เค. โรว์ลิ่ง ซึ่งตอนแรกมีโปรแกรมให้ผู้กำกับที่ชื่อ กิลเลโม เดล โทโร มาเป็นผู้กำกับ แต่ได้รับการปฏิเสธถึง 2 ครั้ง ทำให้เดวิด เยตส์ผู้กำกับคนก่อนมากำกับในภาคนี้และจะเป็นผู้กำกับในแฮร์รี่ พอตเตอร์ในภาคที่เหลือทั้งหมด
แฮร์รี่ พอตเตอร์กับเจ้าชายเลือดผสมเคยมีกำหนดฉายในวันที่ 21 พฤศจิกายน พ.ศ. 2551 แต่ถูกเลื่อนฉายโดยบริษัทวอร์เนอร์ บราเดอร์ส และเลื่อนไปอยู่ในวันที่ 16 กรกฎาคม พ.ศ. 2552 สร้างความไม่พอใจให้กับแฟนๆแฮร์รี่ ทั่วโลก แต่ถึงอย่างนั้นภาพยนตร์ก็ได้สร้างสถิติใหม่นั่นคือ ภาพยนตร์ที่ทำรายได้เปิดตัวสัปดาห์แรกจากรายได้ทั่วโลกสูงสุดโดยทำรายได้รวมไปกว่า 394 ล้านเหรียญและทำลายสถิติของไอ้แมงมุม 3 ที่ทำรายได้ไป 381 ล้านเหรียญ และทำรายได้รวมในขณะนี้ไปที่ 932 ล้านเหรียญและยังคงทำรายได้เพิ่มต่อไป
เนื้อเรื่อง
ดัมเบิลดอร์ได้ดึงตัวแฮร์รี่จากสถานีรถไฟเซอร์ไบตันแถบชานเมืองเพื่อเดินทางไปเชื้อเชิญให้ฮอเรซ ซลักฮอร์น อดีตอาจารย์สอนวิชาปรุงยาของโรงเรียนฮอกวอตส์กลับมาสอนอีกครั้ง แต่พอทั้งคู่เดินทางไปถึงกลับพบว่าข้าวของในบ้านถูกทำลายเสียหาย ภายหลังจึงรู้ว่าเป็นฝึมือตบตาของซลักฮอร์นเอง ในตอนแรกนั้นซลักฮอร์นยังยืนยันที่จะไม่กลับ แต่เมื่อได้คุยกับแฮร์รี่เป็นเวลาสั้นๆ ในที่สุดซลักฮอร์นก็ยอมกลับไปสอน เพราะเชื่อว่าตนจะปลอดภัยกว่าเมื่ออยู่ที่ฮอกวอตส์
หลังจากนั้นแฮร์รี่ได้ย้ายไปพักที่บ้านของรอนและพบกับเฮอร์ไมโอนี่ที่บ้านโพรงกระต่าย แฮร์รี่พบว่าตนถูกสื่อต่างๆ เรียกว่า "คนที่ถูกเลือก" และรู้สึกว่าตนหลงรักจินนี่ น้องสาวของรอน วันหนึ่งแฮร์รี่และเพื่อนไปซื้อของที่ตรอกไดแอกอนและพบว่าเดรโก มัลฟอยกับแม่มีพฤติกรรมน่าสงสัยจึงได้แอบตามมัลฟอยไปที่ร้านบอร์เจ็นและเบิร์กส์ในตรอกน็อคเทิร์นและได้พบว่ามัลฟอยชี้ไปที่สิ่งหนึ่งคล้ายตู้ที่เขาอยากให้บอร์เจ็นซ่อมให้ แฮร์รี่สงสัยว่ามัลฟอยเป็นผู้เสพความตายแต่ก็ถูกรอนและเฮอร์ไมโอนี่ต่อว่าว่าแฮร์รี่คิดมากไป
เจ้าชายเลือดผสม
ที่ฮอกวอตส์ แฮร์รี่ได้พบกับหนังสือวิชาปรุงยาของเจ้าชายเลือดผสม และพบว่าในนั้นมีวิธีการปรุงยาที่ถูกต้องและแม่นยำกว่าวิธีที่ไลเบเชียว โบเรจ ผู้แต่งเขียนไว้ แฮร์รี่จึงปรุงน้ำยาตายทั้งเป็นได้ดีที่สุดและได้รับน้ำยานำโชคเป็นรางวัล หลังจากนั้นดัมเบิลดอร์เริ่มสอนพิเศษแก่แฮร์รี่เป็นการส่วนตัวโดยการให้ดูความทรงจำเกี่ยวกับโวลเดอมอร์ในสมัยวัยเด็ก ดัมเบิลดอร์ก็พร่ำบอกแฮร์รี่ว่าความทรงจำเหล่านี้จะเป็นหนทางที่แฮร์รี่สามารถหาจุดอ่อนกำจัดโวลเดอมอร์ได้
ในวันหยุดฮอกส์มี้ด แคตี้ เบลล์ นักเรียนบ้านกริฟฟินดอร์ถูกสร้อยต้องคำสาปจนหมดสติ แฮร์รี่คิดว่าเป็นฝีมือของมัลฟอย ในการแข่งขันควิดดิช รอนสามารถป้องกันประตูได้ทุกลูกทำให้กริฟฟินดอร์ชนะการแข่งขันอย่างขาดลอย คืนนั้นรอนคบกับลาเวนเดอร์ บราวน์อย่างเปิดเผยด้วยการจูบเธอ ทำให้เฮอร์ไมโอนี่เสียใจมาก ในงานเลี้ยงคริสต์มาสของซลักฮอร์น แฮร์รี่เห็นมัลฟอยพยายามที่จะแอบเข้ามาในงานแต่ถูกจับได้ หลังจากนั้นแฮร์รี่ได้ไปแอบฟังสเนปและมัลฟอยคุยกันและพบว่ามัลฟอยกำลังทำภารกิจให้ใครบางคนอยู่
บนรถไฟขากลับวันคริสต์มาส แฮร์รี่เล่าเรื่องที่ตนประสบให้รอนฟัง รอนตกใจมากและบอกแฮร์รี่ว่าบ้ามากที่สเนปจะทำปฏิญาณไม่คืนคำ หากคืนคำก็จะตายทันที ที่บ้านโพรงกระต่าย แฮร์รี่ได้ปรึกษาเรื่องนี้กับท็องส์และลูปิน ลูปินย้ำให้แฮร์รี่เชื่อใจสเนปเพราะดัมเบิลดอร์เชื่อใจเขา คืนนั้นแฮร์รี่กำลังจะได้จูบจินนี่ แต่ก็ถูกขัดจังหวะโดยเบลลาทริกซ์ เลสแตรงจ์ ผู้ที่แฮร์รี่เคียดแค้นอย่างยิ่ง กับเฟนเรีย เกรย์แบ็ก มนุษย์หมาป่าชื่อกระฉ่อน ได้บุกทำลายบ้านโพรงกระต่ายเสียยับเยิน
ความลับของซลักฮอร์น
เมื่อกลับฮอกวอตส์ แฮร์รี่ได้เข้าไปในความทรงจำของซลักฮอร์นและพบว่าโวลเดอมอร์กำลังซักถามถึงเรื่องฮอร์ครักซ์ ซึ่งแฮร์รี่ไม่รู้จักแม้แต่น้อย แต่ความทรงจำถูกดัดแปลงเพราะซลักฮอร์นต้องการลบล้างความผิดที่เขาทำไว้ในอดีต ดัมเบิลดอร์จึงขอร้องให้แฮร์รี่ขอความทรงจำที่แท้จริงจากซลักฮอร์น แต่ครั้งแรกก็ถูกปฏิเสธเสียแล้ว วันหนึ่งแฮร์รี่เห็นรอนพร่ำเพ้อถึงโรมิลด้า เวนจึงรู้ว่ารอนถูกยาเสน่ห์จึงพารอนไปให้ซลักฮอร์นแก้พิษยาให้ แต่รอนกลับถูกยาพิษในเหล้าสมุนไพรและเกือบเอาตัวไม่รอด ระหว่างที่รอนสลบอยู่ที่ห้องพยาบาล รอนได้ละเมอถึงเฮอร์ไมโอนี่ ลาเวนเดอร์คิดว่ารอนนอกใจเธอจึงได้เลิกกับรอนโดยที่รอนไม่รู้ตัว
ไม่นานนัก แคตี้ก็กลับมา แฮร์รี่เดินเข้าไปซักถามเธอก็ตอบทันทีว่าจำคนที่สะกดใจเธอไม่ได้ ขณะนั้นมัลฟอยเดินเข้ามาพอดี เมื่อเห็นสีหน้าของแฮร์รี่และแคตี้ก็รีบแจ้นออกไปจากห้องโถงใหญ่ เข้าไปในห้องน้ำและร้องไห้ แฮร์รี่ที่ตามไปติดๆ ก็แอบฟังมัลฟอยและเดินเข้าไปโดยที่ไม่รู้ตัว มัลฟอยเห็นเขาไม่รอช้ายิงคาถาใส่ สู้กันอยู่สักพักแฮร์รี่จึงใช้คาถาเซ็กตัมเซมปร้า คาถาของเจ้าชายเลือดผสม ทำให้มัลฟอยได้รับบาดเจ็บสาหัส สเนปเข้ามาพบและช่วยรักษาแผลให้มัลฟอย แฮร์รี่รู้สึกว่าถูกสเนปอ่านใจและรู้ที่มาของคาถานั้นแล้ว จึงคิดจะนำหนังสือของเจ้าชายเลือดผสมไปซ่อนโดยจินนี่เป็นคนเอาไปซ่อนให้ในห้องต้องประสงค์ ทั้งคู่จูบกันในห้องนั้น แฮร์รี่และจินนี่จึงเริ่มคบกัน
แฮร์รี่รู้สึกดีขึ้นหลังจากการจูบ แต่เขาก็ยังเอาความทรงจำมาจากซลักฮอร์นไม่ได้ จนกระทั่งรอนแอบถองเขาจึงนึกออกว่าตนมีน้ำยานำโชคจึงได้ใช้มันและไปที่กระท่อมแฮกริด ระหว่างทางเจอซลักฮอร์น จึงได้เชิญไปกระท่อมแฮกริดด้วย เมื่อไปถึง แฮกริดกำลังจะฝังอาราก็อก แมงมุมของเขาและเพื่อนเก่าแก่ ซลักฮอร์นจึงกล่าวอวยพรและขอเก็บพิษแมงมุม เมื่อพลบค่ำแฮกริดและซลักฮอร์นดื่มสุราจนเมามาย แฮร์รี่จึงได้โอกาสขอร้องซลักฮอร์นให้มอบความทรงจำเพื่อแม่ของเขา ในที่สุดแฮร์รี่ก็ได้มันมาแล้วนำไปให้ดัมเบิลดอร์ทันที ในที่สุดก็ได้รู้ความจริงว่าโวลเดอมอร์เป็นผู้สร้างฮอร์ครักซ์เพื่อเก็บเศษเสี้ยววิญญาณของเขาไว้ แฮร์รี่จึงสัญญากับดัมเบิลดอร์ว่าจะไปตามหาฮอร์ครักซ์ด้วยกัน
วาระสุดท้าย
วันหนึ่งในฤดูใบไม้ผลิ ดัมเบิลดอร์นัดแฮร์รี่มาเจอบนหอดูดาว และพาแฮร์รี่ไปยังถ้ำลึกลับที่เชื่อว่าเก็บฮอร์ครักซ์ชิ้นหนึ่งไว้ ภายใต้เงื่อนไขข้อเดียวคือเขาต้องเชื่อฟังคำสั่งของดัมเบิลดอร์ทุกประการ ทั้งสองมาถึงใจกลางถ้ำที่มีทะเลสาบ ดัมเบิลดอร์เรียกเรือขึ้นมาจากน้ำ ทั้งสองมาถึงเกาะกลางทะเลสาบและพบว่าฮอร์ครักซ์ ซึ่งเป็นล็อกเกตของซัลลาซาร์ สลิธีริน นอนอยู่ก้นบึ้งของอ่างคริสตัล มีน้ำยาอยู่เต็มอ่างคอยป้องกันล็อกเกต ดัมเบิลดอร์ขอให้แฮร์รี่ตักน้ำยาให้เขาดื่มจนกว่าจะหมด ดัมเบิลดอร์ทุกข์ทรมานอย่างมาก เมื่อเสร็จสิ้นแฮร์รี่จึงพยายามตักน้ำให้ดัมเบิลดอร์ แต่อินเฟอไร ซากศพเดินได้นับร้อยผุดขึ้นจากน้ำและลากแฮร์รี่ลงสู่ก้นทะเลสาบ โชคดีที่ดัมเบิลดอร์ฟื้นสติทันและเสกวงแหวนไฟไล่อินเฟอไร ทั้งสองจึงออกมาจากถ้ำและหายตัวไปยังหอดูดาว
คืนนั้น มัลฟอยที่เพิ่งฟื้นจากบาดแผลแอบย่องออกมาจากห้องพยาบาลเงียบๆ แล้วมุ่งหน้าไปยังห้องต้องประสงค์ที่เขาขลุกอยู่ตลอดปี พาผู้เสพความตายจำนวนหนึ่งเข้ามาผ่านตู้อันตรธานที่เขาซ่อมเสร็จ เมื่อดัมเบิลดอร์กับแฮร์รี่มาถึงก็รู้สึกได้ถึงอันตราย ดัมเบิลดอร์ให้แฮร์รี่หลบอยู่ข้างล่างและถูกมัลฟอยปลดไม้กายสิทธิ์ทันทีที่แฮร์รี่ซ่อนตัวเสร็จ ซึ่งเป็นที่มาของเจ้าของไม้กายสิทธ์เอลเดอร์ ดัมเบิลดอร์พยายามโน้มน้าวมัลฟอยจนเกือบสำเร็จแล้วเมื่อผู้เสพความตายขึ้นมาถึงชั้นบนของหอ แฮร์รี่พยายามต่อสู้จากข้างล่างแต่ก็ถูกสเนปชี้ไม้ห้าม แฮร์รี่จึงได้แต่มองเหตุการณ์จากข้างล่าง ดัมเบิลดอร์อ้อนวอนสเนป สเนปจึงใช้คำสาปพิฆาต อะวาดา เคดาฟ-รา ปลิดชีวิตดัมเบิลดอร์ตกหอไป
สเนปพามัลฟอยและพวกหนีทางประตูหน้า เบลลาทริกซ์ได้เสกตรามารขึ้นฟ้า ทำลายห้องโถงใหญ่พังพินาศและเสกกระท่อมแฮกริดให้ลุกเป็นไฟ แฮร์รี่ตามมาทันและประจันหน้ากับสเนป แฮร์รี่สู้ด้วยคาถา เซ็กตัมเซ็มปร้า ของเจ้าชายเลือดผสมแต่ก็ถูกสเนปปัดได้ ก่อนจากกัน สเนปได้เปิดเผยตัวเองว่าเป็นเจ้าชายเลือดผสม แฮร์รี่กล้าดียังไงถึงใช้คาถาของเขามาฆ่าตัวเขาเอง แล้วก็หลบหนีไป แฮร์รี่มาถึงจุดที่ศพของดัมเบิลดอร์นอนอยู่ ห้อมล้อมด้วยนักเรียนและคณาจารย์ที่โศกเศร้า แฮร์รี่พบว่าฮอร์ครักซ์เป็นของปลอม ของจริงถูกช่วงชิงโดยชายชื่อ ร.อ.บ.
ในตอนจบแฮร์รี่ รอนและเฮอร์ไมโอนี่อยู่ที่หอคอย แฮร์รี่กล่าวว่าเขาจะไม่กลับมาที่นี่อีกและจะออกไปตามหาฮอร์ครักซ์ที่เหลือ รอนและเฮอร์ไมโอนี่จะไปด้วยแฮร์รี่จึงนำล็อกเก็ตของปลอมที่มีจดหมายจากบุคคลลึกลับ ร.อ.บ.ที่มีความว่าเขาได้นำล็อกเกตของจริงไปซ่อนและกำลังจะทำลายมัน สิ่งที่พวกแฮร์รี่ทำไปไม่เชิง สูญเปล่าพวกเขายังพอมีความหวัง ความหวังที่จะกำจัดโวลเดอมอร์
ปัญหาของภาพยนตร์
ภาพยนตร์แฮร์รี่ พอตเตอร์กับเจ้าชายเลือดผสมได้ชื่อว่าเป็นภาพยนตร์ที่ประสบอุปสรรคและปัญหามากที่สุดเพราะเนื่องจากมีเหตุการณ์ร้ายเกิดขึ้นเสมอเริ่มตั้งแต่การเสียชีวิตจากการถูกแทงของโรเบิร์ต น็อกซ์นักแสดงผู้รับบทเป็น มาร์คัส เบลบี้ หน้าผับจนเสียชีวิต อีกทั้งยังการปลอมแปลงโปสเตอร์ที่อ้างว่าทางW.B.เป็นผู้ผลิตทำให้บริษัทต้องกำจัดข่าวทั้งหมด การประท้วงนักเขียนที่อเมริกา แดเนียลผู้รับบทเป็นแฮร์รี่เล่นละครเวทีเปลื้องผ้าทำให้เสียความเป็นแฮร์รี่ การเข้าฉายใกล้เคียงกันระหว่างแฮร์รี่ พอตเตอร์ (21 พฤศจิกายน) กับแวมไพร์ ทไวไลท์ (27 พฤศจิกายน) ซึ่งทำให้รายได้อาจถูกทไวไลท์แย่งไปได้เพราะแฮร์รี่เป็นภาพยนตร์ฟอร์มยักษ์ดังนั้นควรเข้าฉายในช่วงที่ไม่มีภาพยนตร์ที่ใหญ่พอจะสู้ ปัญหาเศรษฐกิจ และที่สำคัญที่สุดคือการเลื่อนฉายภาพยนตร์ที่ทาง W.B.กล่าวว่าต้องการให้ภาพยนตร์ฟอร์มยักษ์อย่างแฮร์รี่เข้าฉายในช่วงหน้าร้อนและไม่อยากเอามาแข่งกับ แบทแมน เดอะ ดาร์ค ไนท์ที่สร้างรายได้ถล่มทลาย
การเลื่อนฉายภาพยนตร์
โดยในครั้งแรกนั้นแฮร์รี่ พอตเตอร์ภาคที่6 มีกำหนดฉายในวันที่ 21 พฤศจิกายน 2551 แต่ทาง W.B ออกมายืนยันว่าแฮร์รี่ พอตเตอร์ภาคที่ 6 นั้นจะเลื่อนฉายไปในวันที่ 16 กรกฎาคม ปี 2552 และทางประเทศไทยจะฉายในวันที่ 16 กรกฎาคม การเลื่อนฉายนี้ทำให้แฟนๆ ทั่วโลกไม่พอใจ และคาดเดาว่าเหตุใดถึงเลื่อนฉาย โดยมีการคาดเดาว่า แดเนียล แรดคลิฟฟ์พระเอกของภาพยนตร์เรื่องนี้เล่นละครเวทีเปลื้องผ้า แต่ทาง W.B. ยืนยันว่าต้องการฉายในช่วงหน้าร้อนเพราะภาพยนตร์เรื่องนี้เป็นหนังฟอร์มยักษ์แห่งปีจึงไม่อยากนำมาแข่งกับ แบทแมน เดอะ ดาร์ค ไนท์ ที่สร้างรายได้ถล่มทลายไปไม่นาน แต่การประกาศครั้งนั้นก็ทำให้แฟนๆยิ่งไม่พอใจเข้าไปใหญ่และมีการส่งจดหมายไปด่า W.B.ว่าเห็นแก่เงิน